b"\n_START_ARTICLE_\nJDBC\n_START_PARAGRAPH_\nJDBC (Java Database Connectivity) er et API for Java-programmeringssproget, der definerer hvordan en klient kan tilg\xc3\xa5 en database. API'et tilbyder metoder til at foresp\xc3\xb8rge i data samt opdatere data. JDBC er orienteret imod relationelle databaser._NEWLINE_Standardudgaven af Java, J2SE, inkluderer JDBC-API'en sammen med en ODBC-implementation, der tillader forbindelser til enhver relationel database, der underst\xc3\xb8tter ODBC-gr\xc3\xa6nsefladen.\n_START_SECTION_\nOverblik\n_START_PARAGRAPH_\nJDBC har v\xc3\xa6ret en del af Java SE siden udgivelsen af JDK 1.1._NEWLINE_JDBC-databaseforbindelser tillader at oprette og eksekvere statements, s\xc3\xa5som SQL INSERT, UPDATE og DELETE, eller foresp\xc3\xb8rge i data via foresp\xc3\xb8rgselsstatements med SELECT. JDBC underst\xc3\xb8tter ogs\xc3\xa5 stored procedures._NEWLINE_Foresp\xc3\xb8rgsler returnerer en samling af JDBC-ResultRows, der kan benyttes til iteration af resultat-datamaterialet."